96 FR. RAČKI. 
revića Konstantina i Robertove kćeri Jelene. Sve ovo potvrdjuje, 
da je vojvoda Robert bacio svoje oči i na drugi kraj jadranskoga 
mora. Nije li dakle ona prva provala god. 1075 namienjena bila 
cieli, da normanskoj vlasti otvori koju znamenitiju točku u Dalma- 
ciji, za koju se prepirahu od davna Hrvati, Grci i Mlečani, kako 
bi joj se odanle lasnije prokrčio put u iztok? Doba, reć bi, ne bi 
zlo odabrana. Balkanski poluotok sav je tada zavrio: ,car Mihajlo 
-— kako se bizantinski ljetopisac tuži! — bi zabunjen nebrojnimi 
brigami; Pečenezi robili su Traciju i Macedoniju, Slovini stresoše 
jaram rimske vlasti, i plienjahu i žgahu Bugarsku; pljačkano 
Skoplje i Niš, pak i Sriem i gradovi oko Save trpili su mnogo.“ 
Carevina u nutri uzdrmana, izvana u Aziji napadana, izgubila je 
u dalmatinskih gradovih i onu sjenku vlasti, koju je imala u ne- 
davno doba. Ovdje se mogla donjekle osloniti jedino na prijateljstvo 
mletačke republike, koje dužd Dominik Silvio imao je za suprugu 
Grkinju Teodoru U hrvatskoj državi nestalo je duha Petra Krie- 
simira; kralj Slavic kano da nije imao onoga ugleda, koj je narod 
obiknuo poklanjati vladaocem starodavnoga vladalačkoga roda. Nagla 
dakle provala normanskih viteza mogaše zemlju dovesti u neobičnu 
zabunu, naći ju nepripravnu; kano što se pokazuje u zarobljenju 
njezina kralja. 
Po ovih izvodih ne može biti sumnje, da je ,comes Amicus“, 
koj je po listini od 1075 god. zarobio hrvatskoga kralja, bio vodja 
južno-italskih, puljskih Normana. A to porjetlo onoga vodje upu- 
ćuje nas, da mu ime pravo imalo drugčije glasiti, te da je , Amicus“ 
romanski oblik pravoga normanskoga imena. I zbilja ja ne sumnjam, 
da je pravo ime glasilo ,Haiming, Haming i Heming“ od goth. 
haims, str. nj. haim, heim, hem, ham, him s patronimičkom 
okonkom ing.;* odavle lat. Hamingus, Amingus, a romanizovano 
pAmicus“. Ovo ime nebijaše neobično kod Germana, osobito kod 
normanskih, pak navlastito u odličnijih obiteljih. Jedan normanski 
vodja u IX vieku, sin Halfdama, zvao se takodjer ,Hemingus, 
Heminch.“3 Dvadeset godina poslije Normana Amika, koj je pred- 
vodio čete u Hrvatsku, stajao je ,Emiko,“ grof od Leiningena, u 
Porenskom na čelu osvetnika proti Židovom, te je 1096 godine 
! Niceph. Bryen. edit. Paris. p. 68—170.  ? Fčrstemann: Altdeutsches 
Namenbuch. Bd. 1, 638. 835. 5 Einhard. Annal. Fuld. ad a. 831 (Pertz: 
Script. Germ. II, 604). 
